

**Taitoteemana reitinvalinta ja suunnitelma**  
  
Nämä ovat suunnistustaidon tärkeimmät elementit, koska niillä on selkein vaikutus loppuaikaan.  
  
Lähtökohtana on, että tunnet maastotyypin ja sen peruspiirteet, jotka on huomioitava reitinvalintaa ja suunnitelmaa tehtäessä.  
  
Reitinvalintaa ja suunnitelmaa tehdessä on ensin huomioitava rastivälin pituus. Kuinka laajalta alueelta kartasta on löydettävissä varteenotettavia reitinvalintoja kyseisessä maastossa?

- Reitinvalinnan kriteerit:

* Maaston suunnistuksellinen haastavuus = vaikeus
* Maaston muodostamat etenemistä hidastavat tekijät = mäet, suot, tiheiköt…
* Henkilökohtaisten ominaisuuksien vaikutus = Kestävyys, taito, keskittyminen…
* Rastivälin vaikutus koko suoritukseen
* Pitää sisältää myös rastinottosuunnitelman

- Paras reitinvalinta juuri sinulle, nopeana aivoprosessina:

* Mikä on nopein vaihtoehto
* Onko siinä suuri taidollinen riski?
* Älä rasitu fyysisesti liikaa = kokonaissuoritus
* Taktisesti järkevä valinta = muut suunnistajat / viestin tilanne
* Helpompi vaihtoehto ei ole oleellisesti hitaampi vaihtoehto?

Reitinvalinta on kompromissi kaikkien edellä mainittujen asioiden suhteen.

- Suunnitelma:

* Suunnitelma muodostuu osittain jo reitinvalintaa tehdessä
* Suunnitelmassa luot etenemisreittisi maaston tarjoamia selkeitä kohteita käyttäen.
* Suunnitelma määrittelee ennakoitavat kohteet, joita pyrit havainnoimaan
* Rastivälin jakaminen havainnoitavien kohteiden välissä etapeiksi voi tuoda helpotusta ja selkeyttä suoritukseen
* Rastinottosuunnitelman tärkeyttä ei voi korostaa liikaa.

Reitinvalinnan ja suunnitelman kompastuskivi on usein riittämätön rastinottosuunnitelma. Suurin osa virheistä tapahtuu rastinottovaiheessa.



